Nordjyllands Politi efterlyser den 68-årige Jens Bak Simonsen. Han forlod hjemmet Grishøjgårdsvej 8 i Brønderslev fredag d. 29. April kl. 10.30 i deprimeret tilstand.

Sidste livstegn fra Jens Bak Simonsen er opfanget via hans telefon, der indtil lørdag morgen kl. 8.33 befandt sig omkring Saltum. Jens Bak Simonsen er  180 cm høj, muskuløs til kraftig bygget, han har kort, kraftigt, mørkt bølget hår, høj pande og bakkenbarter. Dan han forsvandt var han iført grønne Kansas arbejdsbukser og grøn grov arbejdsskjorte, sorte træsko. Han var meget beskidt på både ansigt, arme og krop fordi han lige havde arbejdet i marken. Han kørte fra hjemmet i hvid Mercedes Sprinter varebil, med nummer TC91168. Bilen har dobbelt kabine, alulad og på siderne var påsat gule streamere med sort tekst, hvorpå der står "Nymark Maskinstation". På ladet står en sort 400 liters dieseltank placeret op mod førerkabinen. Tanken fylder hele ladets bredde. Han man oplysninger om Jens Bak Simonsen bedes man kontakte Nordjyllands Politi på 1-1-4.